Μία εξαιρετική επιλογή για όσους επιθυμούν ησυχία, γαλήνη και απομόνωση στις διακοπές τους, μέσα στην αγκαλιά της Άνδρου. Δεν θα ξεχάσουμε τον πλούτο από μυρωδιές, ήχους και όψεις της φύσης που μας υποδέχθηκε και μας περιέβαλε καθ' όλη τη διάρκεια της παραμονής μας. Μια παραδοσιακή, πέτρινη αγροικία μέσα σε καταπράσινο περιβάλλον γεμάτο κελαρυστά νερά με όμορφο λιθόστρωτο μονοπάτι! Ταυτόχρονα σχολείο, αναψυχή, φυσικός παιδότοπος και άπλετος χώρος για τη δίχρονη κορούλα μας που δεν βαρέθηκε στιγμή μέσα στα πλούτη ερεθισμάτων που της πρόσφερε το σπίτι του Ευάγγελου και της Ειρήνης!
Εξαίρετοι οικοδεσπότες και οι δύο, έτοιμοι να ανταποκριθούν σε κάθε μας ανάγκη ή παράκλιση. Ειρήνη σε ευχαριστούμε για το γεμάτο αγάπη χαμόγελο και βλέμμα που χάριζες στο μικρό μας κοριτσάκι! Ευάγγελε, μύρια ευχαριστώ για τον κόπο σου!
Εις το επανιδείν!